ai4bharat/Pralekha huggingface dataset:
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ আজ ভিডিও কনফারেন্সের মাধ্যমে ঘূর্ণিঝড় ‘তৌকতে’-র আগাম সতর্কতা হিসেবে গুজরাট, মহারাষ্ট্রের মুখ্যমন্ত্রী, দমন ও দিউ এবং দাদরা-নগরহাভেলির প্রশাসকদের সঙ্গে প্রস্তুতি বিষয়ে পর্যালোচনা বৈঠক করেছেন
নতুন দিল্লি, ১৬ মে, ২০২১
প্রধানমন্ত্রী শ্রী নরেন্দ্র মোদী শনিবার ঘূর্ণিঝড় ‘তৌকতে’-র জেরে উদ্ভূত পরিস্থিতি মোকাবিলার জন্য আগাম সতর্কতা হিসেবে বৈঠকে বসেছিলেন । সেই বৈঠকের পরবর্তী পর্যায়ে অমিত শাহ আজ গুজরাট এবং মহারাষ্ট্রের মুখ্যমন্ত্রী দমন,দিউ এবং দাদরা-নগরহাভেলির প্রশাসকদের সঙ্গে ভিডিও কনফারেন্সের মাধ্যমে পর্যালোচনা বৈঠকে বসেন । এই বৈঠকে ঘূর্ণিঝড় ‘তৌকতে’-র জেরে সম্ভাব্য পরিস্থিতি মোকাবিলায় সংশ্লিষ্ট রাজ্য, কেন্দ্রশাসিত অঞ্চলের প্রশাসন এবং কেন্দ্রীয় মন্ত্রক ও সংস্থাগুলির প্রস্তুতি বিষয়ে পর্যালোচনা করা হয় ।
এই বৈঠকে কেন্দ্রীয় স্বরাষ্ট্রমন্ত্রী ঘূর্ণিঝড়ের জেরে সম্ভাব্য ক্ষতিগ্রস্ত অঞ্চলের স্বাস্থ্য সুবিধা ব্যবস্থাপনা খতিয়ে দেখেন । শ্রী অমিত শাহ সমস্ত কোভিড হাসপাতাল, পরীক্ষাগার, টিকা, সংরক্ষণ কেন্দ্র এবং অন্যান্য চিকিৎসার সুবিধার জন্য যথাযথ ব্যবস্থা গ্রহণ করতে রাজ্য প্রশাসন ও জেলা কালেক্টরদের নির্দেশ দেন । হাসপাতালে প্রয়োজনীয় সমস্ত ওষুধ সরবরাহ ও পর্যাপ্ত মজুত সুনিশ্চিত করারও পরামর্শ দেন তিনি । পাশাপাশি সম্ভাব্য ক্ষতিগ্রস্ত অঞ্চলে কোন কোভিড হাসপাতাল থাকলে সেখান থেকে রোগীদের সরিয়ে নিয়ে গিয়ে নিরাপদ স্থানে ব্যবস্থা গ্রহণের নির্দেশও দেন স্বরাষ্ট্রমন্ত্রী । প্রয়োজনে অস্থায়ী হাসপাতালে যথাযথ অক্সিজেনের ব্যবস্থা করতেও বলেন তিনি ।
কেন্দ্রীয় স্বরাষ্ট্রমন্ত্রী মহারাষ্ট্র এবং গুজরাটে অক্সিজেন প্ল্যান্টের ওপর ঘূর্ণিঝড়ের কোন প্রভাব পড়ছে কিনা সেবিষয়েও খতিয়ে দেখেন । এর জন্য আগাম সতর্কতা হিসেবে দুদিনের অক্সিজেনের বাফার স্টক মজুত রাখারও নির্দেশ দেন শ্রী অমিত শাহ । পাশাপাশি রাজ্যগুলির জন্য বরাদ্দ অক্সিজেন ট্যাঙ্কার পৌঁছাতে যাতে কোন অসুবিধা না হয়, তার জন্য আধিকারিকদের খতিয়ে দেখতে বলেন । হাসপাতালগুলিতে নিরবচ্ছিন্ন বিদ্যুৎ সরবরাহ অব্যাহত রাখতে বিদ্যুৎ কেন্দ্রগুলির নিরাপত্তার জন্য যথাযথ ব্যবস্থা গ্রহণের নির্দেশ দেন তিনি । এদিনের বৈঠকে স্বরাষ্ট্রমন্ত্রী সকলকে আশ্বস্ত করেন যে কেন্দ্রীয় সরকার এবং তার সহযোগী সংস্থা সংশ্লিষ্ট সকল রাজ্য ও কেন্দ্রশাসিত অঞ্চলকে সাহায্যের জন্য প্রস্তুত রয়েছে । তিনি বলেন, প্রধানমন্ত্রী শ্রী নরেন্দ্র মোদীর নেতৃত্বে এই বিপর্যয় মোকাবিলা করা সম্ভব হবে । কেন্দ্রীয় স্বরাষ্ট্রমন্ত্রী আরও জানান, মন্ত্রকে ২৪ ঘন্টার কন্ট্রোলরুম খোলা হয়েছে । উপকূলরক্ষী বাহিনী, নৌসেনা ও বিমান বাহিনীকে প্রস্তুত থাকতে বলা হয়েছে । সম্ভাব্য ক্ষতিগ্রস্ত অঞ্চল থেকে সাধারণ মানুষকে নিরাপদ স্থানে সরিয়ে নিয়ে যাওয়া এবং সেই মানুষগুলির জন্য সমস্ত প্রয়োজনীয় পরিষেবা প্রদান করার জন্য নির্দেশ দেওয়া হয়েছে বলে স্বরাষ্ট্রমন্ত্রী জানান ।
বৈঠকে গুজরাট এবং মহারাষ্ট্রের মুখ্যমন্ত্রীরা জানান, কেন্দ্রের স্বরাষ্ট্র মন্ত্রকের পরামর্শ অনুসারে যথাযথ ব্যবস্থা গ্রহণ করা হয়েছে । এদিনের বৈঠকে ক্যাবিনেট সচিব, স্বরাষ্ট্র, স্বাস্থ্য ও পরিবার কল্যাণ মন্ত্রক, বিদ্যুৎ মন্ত্রকের সচিব, ভারতীয় আবহাওয়া দফতরের মহানির্দেশক, জাতীয় বিপর্যয় মোকাবিলা রক্ষী বাহিনীর মহানির্দেশক সহ বিশিষ্ট ব্যক্তিবর্গ উপস্থিত ছিলেন । স্বরাষ্ট্র মন্ত্রক সংশ্লিষ্ট রাজ্য ও কেন্দ্রশাসিত অঞ্চলগুলির সঙ্গে প্রতিনিয়ত যোগাযোগ বজায় রেখেছে বলে জানানো হয়েছে ।
CG/SS/RAB
(Visitor Counter : 162
স্বরাষ্ট্র মন্ত্রক
“নাশকতা মুক্ত সমৃদ্ধ উত্তর পূর্ব ভারত” গড়ার প্রধানমন্ত্রীর স্বপ্নপূরণে আরেকটি মাইল ফলক - কার্বি চুক্তি : শ্রী অমিত শাহ
নতুন দিল্লি, ৪ সেপ্টেম্বর, ২০২১
কেন্দ্রীয় স্বরাষ্ট্র মন্ত্রী শ্রী অমিত শাহর উপস্থিতিতে আজ নতুন দিল্লিতে আসামের ভৌগলিক অখন্ডতা নিশ্চিত করতে দীর্ঘ দিনের সমস্যার সমাধানে ঐতিহাসিক কার্বি আংলং চুক্তি স্বাক্ষরিত হয়েছে। আসামের মুখ্যমন্ত্রী শ্রী হিমন্ত বিশ্বশর্মা, কেন্দ্রীয় মন্ত্রী শ্রী সর্বানন্দ সোনোয়াল, কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই, কার্বি আংলং স্বায়ত্ব শাসিত পরিষদের মুখ্য কার্যনির্বাহী শ্রী তুলিরাম রংহং, কার্বি লোংরি নর্থ কাছাড় হিলস লিবারেশন ফ্রন্ট, পিপলস ডেমক্রেটিক কাউন্সিল অফ কার্বি লোংরি, ইউনাইটেড পিপলস লিবারেশন আর্মি, কার্বি পিপলস লিবারেশন টাইগার্সের প্রতিনিধিরা ছাড়াও কেন্দ্রীয় স্বরাষ্ট্র মন্ত্রক ও আসাম সরকারের উচ্চ আধিকারিকরাও উপস্থিত ছিলেন।
শ্রী শাহ বলেন, আসামের শান্তি ও সমৃদ্ধির জন্য আজ কার্বি আংলং চুক্তি স্বাক্ষরিত হল। আসামের ইতিহাসে আজকের দিনটি স্বর্ণাক্ষরে লেখা থাকবে। মোদী সরকার কার্বি অঞ্চলের উন্নয়নে ১০০০ কোটি টাকার বিশেষ উন্নয়ন প্যাকেজ ঘোষণা করেছে। প্রধানমন্ত্রী হওয়ার পর শ্রী নরেন্দ্র মোদী উত্তর পূর্বাঞ্চলের প্রতি বিশেষ গুরুত্ব দেন। এই অঞ্চলের শান্তি ও সমৃদ্ধি নিশ্চিত করার পাশাপাশি সর্বস্তরের উন্নয়নকে সরকার অগ্রাধিকার দিয়ে থাকে। যারা হিংসার পথ ছেড়ে সমাজের মূল স্রোতে ফিরে আসবেন, তাদের দাবিগুলি আরো বেশি গুরুত্ব সহকারে বিবেচনা করাই মোদী সরকারের মূল নীতি। এই নীতির কারণে আমরা দীর্ঘ দিনের সমস্যাগুলি থেকে রেহাই পাচ্ছি।
কার্বি চুক্তির বিষয়ে বিস্তারিত জানতে নিচের লিঙ্কে ক্লিক করুন –
https://static.pib.gov.in/WriteReadData/specificdocs/documents/2021/sep/doc20219421.pdf
CG/CB/SFS
(Visitor Counter : 205
অর্থমন্ত্রক
পণ্য ও পরিষেবা কর পর্ষদে রাজ্যগুলির মতামত
নয়াদিল্লি, ২৫ জুন, ২০১৯
নতুন দিল্লিতে গত শুক্রবার পণ্য ও পরিষেবা কর পর্ষদের ৩৫তম বৈঠক অনুষ্ঠিত হয়। এই বৈঠকে পণ্য ও পরিষেবা কর বিষয়ে কেন্দ্র ও রাজ্য সরকারগুলি আলোচনা করে। কেন্দ্রীয় অর্থমন্ত্রী, কেন্দ্রীয় অর্থ প্রতিমন্ত্রী এবং রাজ্যের অর্থমন্ত্রীরা এই বৈঠকে উপস্থিত ছিলেন। পণ্য ও পরিষেবা কর বিষয়ে কেন্দ্র ও রাজ্যের মধ্যে অংশীদারিত্ব নিয়ে আলোচনা হয়। রাজ্যগুলির মতামতও চাওয়া হয়। এর পাশাপাশি, আইন কমিটি ও ফিটমেন্ট কমিটির মতামতও চাওয়া হয়। পণ্য ও পরিষেবা কর সংক্রান্ত মন্ত্রী পরিষদের সদস্যরাও বৈঠকে নিজেদের মতামত জানান।
রাজ্যসভায় এক প্রশ্নের লিখিত জবাবে এ তথ্য জানিয়েছেন কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন।
CG/SS/DM
(Visitor Counter : 42
বিজ্ঞানওপ্রযুক্তিমন্ত্রক
সিএসআইআর-সিএমইআরআই দেশীয় প্রযুক্তিতে ভেন্টিলেটরের উদ্ভাবন করেছে
নয়াদিল্লী, ০৩ জুন, ২০২০
বিজ্ঞান ও শিল্প গবেষণা পরিষদ এর অধীনস্থ সংস্থা দূর্গাপুরের সেন্ট্রাল মেকানিক্যাল ইঞ্জিনিয়ারিং রিসার্চ ইন্সটিটিউট এর গবেষকরা দেশীয় প্রযুক্তিতে একটি ভেন্টিলেটর তৈরি করেছেন। কোভিড-১৯-এ সংক্রমিতের সংখ্যা বৃদ্ধি পাওয়ার প্রেক্ষিতে এই উদ্ভাবন যথেষ্ট তাৎপর্যপূর্ণ। সিএসআইআর-সিএমইআরআই-এর নির্দেশক অধ্যাপক  হরিশ হিরানি এবং দূর্গাপুরের হেল্থ ওয়ার্ল্ড হসপিটালস প্রাইভেট লিমিটেডের কর্ণধার ডঃ অরুণাংশু গাঙ্গুলির উপস্থিতিতে এই ভেন্টিলেটরটি উদ্বোধন করা হয়। এটি তৈরি করতে খরচ হয়েছে ৮০ হাজার থেকে ৯০ হাজার টাকা।
অধ্যাপক হিরানি জানিয়েছেন, এই ভেন্টিলেটরটি রোগীদের চাহিদা পূরণে সহায়ক হবে। ডঃ গাঙ্গুলি এই অনুষ্ঠানে বলেন, তাঁদের প্রতিষ্ঠানের আশঙ্কাজনক রোগের বিশেষজ্ঞ চিকিৎসকদের সঙ্গে পরামর্শক্রমে এই ভেন্টিলেটরটি তৈরি করা হয়েছে। এই ভেন্টিলেটরের বিভিন্ন উপাদানগুলি আলাদাভাবে তৈরি করা যাবে౼ ফলে এটির উপাদনের খরচ যথেষ্ট কমে আসবে। সরকারি চিকিৎসা পরিষেবায় এই ভেন্টিলেটর সহজেই ব্যবহার করা সম্ভব হবে।
এই ভেন্টিলেটর উদ্ভাবনে যাঁরা কাজ করেছেন তাঁরা হলেন- ডঃ অনুপম সিনহা, শ্রী সঞ্জয় হাঁসদা, শ্রী কল্যাণ চট্টোপাধ্যায় এবং শ্রী অবিনাশ যাদব।
(CG/CB/NS
প্রধানমন্ত্রীরদপ্তর
ভোজপুরের মিলেট উৎসব জনগণের মধ্যে শ্রী অন্ন – এর বিষয়ে সচেতনতা বাড়াবে: প্রধানমন্ত্রী
নয়াদিল্লি, ০২ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, ভোজপুরের মিলেট উৎসব জনগণের মধ্যে শ্রী অন্ন – এর বিষয়ে সচেতনতা বৃদ্ধি করবে। তিনি আরও বলেন, জনগণের খাদ্য তালিকায় মিলেটকে অন্তর্ভুক্ত করতে উৎসাহ যোগাবে এই উৎসব। বিহারের ভোজপুর জেলায় ২৮ ফেব্রুয়ারি ও পয়লা মার্চ, ২০২৩ – এই দু’দিন মিলেট মহোৎসবের আয়োজন করা হয়।
খাদ্য প্রক্রিয়াকরণ মন্ত্রকের কেন্দ্রীয় মন্ত্রী শ্রী পশুপতি কুমার পরশের এক ট্যুইটের জবাবে প্রধানমন্ত্রী তাঁর ট্যুইটে বলেন, “ভোজপুরের মিলেট মহোৎসব শ্রী অন্ন – এর বিষয়ে জনগণের সচেতনতা বৃদ্ধি করবে। পাশাপাশি, একে খাদ্য তালিকায় অন্তর্ভুক্ত করার বিষয়েও উৎসাহিত করবে। https://pib.gov.in/PressReleasePage.aspx?PRID=1903485”।
PG/PM/SB
(
রেলমন্ত্রক
সামুদ্রিক ঘুর্ণিঝড় ‘ফনি’র প্রেক্ষিতে রেলের পক্ষ থেকে আগাম সতর্কতামূলক ব্যবস্থা
কলকাতা, ১ মে, ২০১৯
অতি তীব্র সামুদ্রিক ঘুর্ণিঝড় ‘ফনি’ দু-একদিনের মধ্যেই ওড়িশা উপকূল অতিক্রম করবে। এর প্রভাবে ওড়িশা ও পশ্চিমবঙ্গের উপকূলীয় জেলাগুলিতে ভারী থেকে অতি ভারী বৃষ্টির সম্ভাবনা রয়েছে। ওড়িশার উপকূলবর্তী এলাকায় বৃষ্টি ও বজ্রবিদ্যুৎ সহ বৃষ্টিরও পূর্বাভাস রয়েছে।
ঘুর্ণিঝড় ‘ফনি’র প্রেক্ষিতে সেখানে আগাম সতর্কতামূলক ব্যবস্থা হিসেবে রেলের পক্ষ থেকে যে সব অঞ্চলগুলি প্রভাবিত হওয়ার সম্ভাবনা রয়েছে, বিশেষ নজরদারি ব্যবস্থার পাশাপাশি রেল লাইনের রক্ষণাবেক্ষণে ব্রেক-ডাউন ভ্যান এবং ত্রাণকার্য চালানোর উপযোগী ট্রেন প্রস্তুত রাখা হয়েছে। এমনকি, সংশ্লিষ্ট এলাকাগুলির স্থানীয় কর্তৃপক্ষ এবং বিপর্যয় মোকাবিলা বাহিনীর সঙ্গেও ঘনিষ্ঠ যোগাযোগ রাখা হচ্ছে।
ঘুর্ণিঝড়ের দরুণ প্রভাব পড়তে পারে এমন বিষয় বিবেচনায় রেখে ইস্ট কোস্ট রেলওয়ের পক্ষ থেকে ইতিমধ্যেই কিছু ট্রেনের যাত্রাসূচিতে পরিবর্তন অথবা নিয়ন্ত্রণের কথা জানানো হয়েছে। এই প্রেক্ষিতে ঘুর্ণিঝড়ের সময় চরম প্রতিকূল পরিস্থিতিতে ইস্ট কোস্ট রেলের ভদ্রক-ভুবনেশ্বর-পুরী-বিশাখাপত্তনম সম্পূর্ণ শাখায় রেল পরিষেবা বাতিল করার পরিকল্পনা নেওয়া হয়েছে।
উদ্ভূত এই পরিস্থিতিতে দক্ষিণ-পূর্ব রেলের ভুবনেশ্বর, পুরী, বিশাখাপত্তনম ও অন্যান্য গন্তব্যের সমস্ত ট্রেন বাতিল করা বা অন্য পথে ঘুরিয়ে দেওয়া অথবা পরিষেবা নিয়ন্ত্রণ করা, এমনকি সময়সূচি পরিবর্তন করা হতে পারে বলেও জানানো হয়েছে।
CG/BD/DM
(Visitor Counter : 113
PIB Headquarters
কোভিড-১৯ সংক্রান্ত পিআইবি’র সংবাদ
নয়াদিল্লি, ১৩ মে, ২০২১
ভারতে ১৭.৭২ কোটিরও বেশি টিকাকরণ হয়েছে
• দেশে টিকাকরণের তৃতীয় পর্বে ১৮-৪৪ বছর বয়সী নাগরিকদের মধ্যে গত ২৪ ঘণ্টায় টিকা নিয়েছেন ৪ লক্ষ ৩১ হাজার ২৮৫ জন। এ পর্যন্ত মোট ৩৪ লক্ষ ৮০ হাজার ৬১৮ জন প্রথম ডোজ নিয়েছেন।
• ভারতে আজ পর্যন্ত মোট ১ কোটি ৯৭ লক্ষ ৩৪ হাজার ৮২৩ জন সংক্রমিত আরোগ্য লাভ করেছেন। জাতীয় কোভিড মুক্তির হার ৮৩.২৬ শতাংশ।
• দেশে মৃত্যুর হার ১.০৯ শতাংশ।
বিস্তারিত জানতে এই লিঙ্কে ক্লিক করুন https://pib.gov.in/PressReleasePage.aspx?PRID=1718361
কোভিড-১৯ মহামারীর সময় জাতীয় টেলিমেডিসিন পরিষেবার  সুবিধা নিয়েছেন দেড় কোটি রোগী
• ই-সঞ্জিবনী টেলিমেডিসিন ব্যবস্থার মাধ্যমে ১ হাজার ৫০০ চিকিৎসক প্রতিদিন দূরসঞ্চার পদ্ধতিতে রোগীদের চিকিৎসা করছেন।
• কয়েকটি রাজ্য বিশেষ হোম আইসোলেশন বহির্বিভাগ নিয়ে কাজ করছে, যেখানে এমবিবিএস – এর চূড়ান্তবর্ষের ছাত্রছাত্রীরা রোগীদের দূরসঞ্চার ব্যবস্থার মাধ্যমে পরামর্শ দিচ্ছেন।
বিস্তারিত জানতে এই লিঙ্কে ক্লিক করুন https://pib.gov.in/PressReleasePage.aspx?PRID=1718363
ডিসিজিআই ২-১৮ বছর বয়সীদের উপর কোভ্যাকসিনের ২/৩ পর্যায়ের পরীক্ষামূলক প্রয়োগের অনুমতি দিয়েছে
ভারতের ওষুধ সংক্রান্ত জাতীয় নিয়ন্ত্রক সংস্থা ড্রাগস্ কন্ট্রোলার জেনারেল অফ ইন্ডিয়া  পরীক্ষা-নিরীক্ষার পর বিশেষজ্ঞ কমিটির সুপারিশ মেনে ভারত বায়োটেক লিমিটেডকে নিয়ে ১২ মে ২-১৮ বছর বয়সীদের উপর কোভ্যাকসিনের ২/৩ পর্যায়ের পরীক্ষামূলক প্রয়োগের অনুমতি দিয়েছে।
বিস্তারিত জানতে এই লিঙ্কে ক্লিক করুন https://pib.gov.in/PressReleasePage.aspx?PRID=1718192
পিএম কেয়ার্স তহবিল থেকে কেনা ভেন্টিলেটরগুলির বিষয়ে সর্বশেষ তথ্য
যথাযথ কোভিড ব্যবস্থাপনার জন্য ‘মেড ইন ইন্ডিয়া’ ভেন্টিলেটর হাসপাতাল পরিকাঠামোকে শক্তিশালী করেছে। ভেন্টিলেটর উৎপাদক সংস্থাগুলি সবরকম কারিগরি সহায়তা দেওয়ার মধ্য দিয়ে এগুলি সহজেই ব্যবহার করা যাবে।
বিস্তারিত জানতে এই লিঙ্কে ক্লিক করুন https://pib.gov.in/PressReleasePage.aspx?PRID=1718183
কোভিড-১৯ এর বিরুদ্ধে লড়াইয়ে ভুবনেশ্বর বিমানবন্দর নিরবিচ্ছিন্নভাবে চিকিৎসা-সরঞ্জাম সরবরাহ নিশ্চিত করেছে
মোট ১৫৬টি খালি অক্সিজেন ট্যাঙ্কার, ৫২৬টি অক্সিজেন কনসেন্ট্রেটর এবং ১৪০টি অক্সিজেন সিলিন্ডার বহন করা হয়েছে।
বিস্তারিত জানতে এই লিঙ্কে ক্লিক করুন https://pib.gov.in/PressReleasePage.aspx?PRID=1718233
CG/CB/SB
(Visitor Counter : 64
প্রধানমন্ত্রীরদপ্তর
প্রধানমন্ত্রী এবং কুয়েতের প্রধানমন্ত্রীর মধ্যে টেলিফোনে বার্তালাপ
নয়াদিল্লি, ১ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে কুয়েতের প্রধানমন্ত্রী শেখ সাবাহ আল খালেদ আল হামাদ আল সাবাহ- এর সঙ্গে কথা বলেছেন।
প্রধানমন্ত্রী শ্রী নরেন্দ্র মোদী কুয়েতের রাজপরিবার, আমির ,এবং কুয়েত বাসীদের সুস্বাস্থ্যের জন্য শুভেচ্ছা ও অভিনন্দন জানিয়েছেন। কুয়েতের সঙ্গে ভারতের সম্পর্কের গুরুত্ব ও দীর্ঘদিনের প্রতিবেশী দেশ হিসেবে মূল্যবোধের কথাও তুলে ধরেন তিনি।
উভয় নেতাই অভ্যন্তরীণ এবং আন্তর্জাতিক প্রেক্ষাপটে কোভিড-১৯ সংক্রমণ মোকাবিলার বিষয় নিয়ে আলোচনা করেন। স্বাস্থ্যের সংকটে উভয় দেশের আধিকারিকদের মধ্যে নিয়মিত যোগাযোগ রক্ষা করা, তথ্য আদান-প্রদান ও পারস্পরিক সহযোগিতার বিষয়েও সহমত পোষণ করেন তারা।
কুয়েতের প্রধানমন্ত্রী জানিয়েছেন, সেখানে বসবাসকারী বিপুল সংখ্যক ভারতীয়দের যথাযথ সম্মান দেওয়া হয় এবং বর্তমান পরিস্থিতিতে তাদের নিরাপত্তা ও কল্যাণের বিষয়টি সুনিশ্চিত করা হয়েছে। এই ব্যবস্থাপনার জন্য শ্রী মোদী কুয়েতের প্রধানমন্ত্রীকে ধন্যবাদও জানান।
(CG/SS
জল শক্তি মন্ত্ৰালয়
খোৱাপানী আৰু অনাময় বিভাগে স্থাপন কৰিলে জে জে এম ডিজিটেল একাডেমী
জল শক্তিৰ কেন্দ্ৰীয় মন্ত্ৰী শ্ৰী গজেন্দ্ৰ সিং শ্বেখাৱটে জল আৰু অনাময় কৰ্মীৰ সামৰ্থ্য গঢ়ি তোলাৰ বাবে জে জে এম ডিজিটেল একাডেমী উদ্বোধন কৰে
২১ আৰু ২২ জুলাইত বিজ্ঞান ভৱন নতুন দিল্লীত অনুষ্ঠিত হোৱা দুদিনীয়া ৰাষ্ট্ৰীয় সন্মিলন উপলক্ষে খোৱাপানী আৰু অনাময় বিভাগ আৰু ইকো ইণ্ডিয়াৰ মাজত জে জে এম ডিজিটেল একাডেমী স্থাপনৰ বাবে বুজাবুজিৰ স্মাৰক পত্ৰৰ আদান-প্ৰদান কৰা হয়। খাদ্য সংসাধন উদ্যোগৰ ৰাজ্যিক মন্ত্ৰী শ্ৰীযুত প্ৰহ্লাদ সিং পেটেল, খোৱাপানী আৰু অনাময় বিভাগৰ সচিব শ্ৰীমতী বিনি মহাজন আৰু অতিৰিক্ত সচিব আৰু মিছন সঞ্চালক-এনজেজেএম শ্ৰী বিকাশ শীলৰ উপস্থিতিত জে জে এম ডিজিটেল একাডেমীৰ অনলাইন পৰ্টেল মুকলি কৰে।
ইকো ইণ্ডিয়া নামৰ অলাভজনক সংস্থাটোৱে বিভাগটোক জেজেএম ডিজিটেল একাডেমী স্থাপন কৰাত সহায় কৰিছে। একাডেমীৰ জৰিয়তে বিভাগটোৱে প্ৰশাসক, অভিযন্তা, পঞ্চায়তৰ কৰ্মী, কাৰিকৰী, অনাময় কৰ্মী, আৰু পদাতিক আদিৰ দৰে প্ৰগ্ৰেম কৰা পানী যোগানৰ সৈতে জড়িত বিভিন্ন অংশীদাৰৰ সামৰ্থ্য গঢ়ি তোলাৰ লক্ষ্য ৰাখিছে। একাডেমীয়ে তেওঁলোকক মিছনৰ লক্ষ্যত উপনীত হোৱাত ফলপ্ৰসূভাৱে অৰিহণা যোগাবলৈ প্ৰয়োজনীয় জ্ঞান আৰু দক্ষতাৰে সজ্জিত কৰিব। একাডেমীয়ে অভিনৱ পদ্ধতিৰে প্ৰশিক্ষণ প্ৰদানৰ ক্ষেত্ৰত ডিজিটেল প্ৰযুক্তি ব্যৱহাৰ কৰিব।
জ্ঞান বিনিময় আৰু সম্ভাৱ্য শিক্ষাৰ্থীসকলৰ ভৱিষ্যতৰ উল্লেখৰ বাবে সকলো অধিবেশন ৰেকৰ্ড কৰিও একাডেমীয়ে এটা ভঁৰাল নিৰ্মাণ কৰিব। অংশীদাৰসকলক প্ৰশিক্ষণ দিয়াৰ বাবে জে জে এম ডিজিটেল একাডেমীৰ মঞ্চত মূল সম্পদ কেন্দ্ৰ  আৰু ৰূপায়ণ সহায়ক সংস্থা  বোৰ্ডত থাকিব। ৰাষ্ট্ৰীয় আৰু ৰাজ্য চৰকাৰসমূহেও অধিৱেশন অনুষ্ঠিত কৰি তেওঁলোকৰ উত্তম পদ্ধতিসমূহৰ বিষয়ে অৱগত কৰিব। ৰাষ্ট্ৰসংঘ আৰু দ্বিপাক্ষিক সংস্থা, আৰ ডব্লিউ পি এফৰ অংশীদাৰ, ট্ৰাষ্ট, ফাউণ্ডেশ্যন, প্ৰতিষ্ঠান, আৰু নাগৰিক সমাজৰ সংস্থাসমূহে এই কাৰ্যসূচীৰ জৰিয়তে জ্ঞানৰ বিষয়বস্তু প্ৰদান কৰিবলৈ হাত মিলাইছে। তেওঁলোকে নিজৰ কেলেণ্ডাৰ প্ৰকাশ কৰি ক্ষেত্ৰ বিষয়া, আৰু গ্ৰাম পঞ্চায়তৰ কৰ্মীসকলৰ সৈতে যোগাযোগ কৰি সঠিক জ্ঞান, সঠিক স্থানত আৰু সঠিক সময়ত প্ৰদান কৰিব।
মন্ত্ৰী জল শক্তি, শ্ৰী গজেন্দ্ৰ সিং শ্বেখাৱাটে কয় যে অংশীদাৰ, চৰকাৰ, আৰু সম্প্ৰদায়ৰ সামূহিক প্ৰচেষ্টাৰ জৰিয়তে সৃষ্টি হোৱা শক্তিয়ে ঘৰুৱা পানী যোগানৰ বহনক্ষমতাৰ বাবে সঠিক পৰিৱেশৰ সৃষ্টি কৰিব। এই শক্তিক ব্যৱহাৰ কৰিবলৈ জে জে এম ডিজিটেল একাডেমীয়ে এক মঞ্চ প্ৰদান কৰে।
ক্ষুদ্র, অতিক্ষুদ্রওমাঝারিশিল্পমন্ত্রক
আমাদের লক্ষ্য হ'ল বিশ্বে নির্মাণ সরঞ্জাম উৎপাদনের হাবে পরিনত হওয়া : নীতিন গডকরি
নতুন দিল্লি, ১৮ আগস্ট, ২০২০
কেন্দ্রীয় অতিক্ষুদ্র, ক্ষুদ্র ও মাঝারি শিল্প উদ্যোগ  এবং সড়ক পরিবহণ ও মহাসড়ক মন্ত্রী শ্রী নীতিন গডকরি বলেছেন যে সরকারের লক্ষ্যই হল দেশকে বিশ্বের নির্মান সরঞ্জামের উৎপাদন কেন্দ্র হিসাবে গড়ে তোলা। তিনি আজ ‘সিআইআই’র আয়োজিত ভিডিও কনফারেন্সের মাধ্যমে ‘নির্মাণ সরঞ্জাম যন্ত্রপাতি, প্রযুক্তি, উপাদান এবং তার সমষ্টি’ সম্পর্কিত একটি ওয়েবিনার ভার্চুয়াল প্রদর্শনীতে বক্তব্য রাখেন। তিনি বলেন,স্বনির্ভরতার লক্ষ্য অর্জনের জন্য সরকার বর্তমানে অটোমোবাইল খাতের বিভিন্ন উপাদান ও যন্ত্রাংশের আমদানি হ্রাস করা এবং উৎপাদন বৃদ্ধির ওপর জোর দিয়েছে। তিনি এই ক্ষেত্রে যুক্ত সকল শিল্প সংস্থাকে প্রযুক্তি কেন্দ্র, গবেষণাগার তৈরি এবং প্রযুক্তি ও দক্ষতা উন্নয়নের জন্য আবেদন জানান।
শ্রী গডকরি ভারতে প্রযুক্তি কেন্দ্রগুলির উন্নয়নে সম্ভাব্য সকল প্রকারের সহযোগিতা বাড়ানোর আশ্বাস দেন সংশ্লিষ্ট সকল পক্ষকে। মন্ত্রী বলেন গুণমান নিয়ে আপস না করে গবেষণা ও ব্যয় হ্রাস করার প্রয়োজনীয়তার উপর জোর দেওয়া প্রয়োজন।
তিনি কোভিড-১৯ মহামারী জেরে সৃষ্টি সমস্যাগুলি মোকাবিলায় সকলকে এগিয়ে আসার অনুরোধ জানান। শ্রী গডকরি বলেন, "কোভিড-১৯ সঙ্কটের প্রেক্ষাপটে পুরো শিল্প ক্ষেত্র আজ প্রচুর সমস্যার মুখোমুখি হচ্ছে, তবে আমাদের সকল সমস্যার একটি ইতিবাচক দিকের সঙ্গে লড়াই করতে হবে এবং অটোমোবাইল শিল্পকে নির্মাণ সরঞ্জামের উৎপাদন কেন্দ্র হিসাবে গড়ে তুলতে হবে।"
মন্ত্রী গবেষণা, উদ্ভাবন এবং প্রযুক্তি উন্নয়নের আহ্বান জানান।সামঞ্জস্যপূর্ণ প্রযুক্তি পেতে যৌথ উদ্যোগ ও বিদেশী সহযোগিতার প্রয়োজনীয়তার উপর জোর দেন তিনি। এলএনজি, সিএনজি এবং জৈব জ্বালানির সর্বোচ্চ ব্যবহার অবশ্যই ব্যয় হ্রাস করতে পারে বলে তিনি মন্তব্য করেন। সরকার জলপথ, সমুদ্র পরিবহন, রেলপথ, সড়ক ও বিমান পরিবহণের মতো সব ধরণের পরিবহণকে একীকরণ ও উন্নয়নের জন্য কাজ করছে যা নিশ্চিতভাবেই পণ্য পরিবহণ ব্যয়কে হ্রাস করবে এবং শিল্প সংস্থা গুলিকে বড় আকারে সহায়তা করবে বলেও তিনি জানান।
শ্রী গডকরি আরও বলেন যে এমএসএমই'র সংজ্ঞা পরিবর্তন করা হয়েছে। এই শিল্পের জন্য ঋণ সুবিধা এবং তহবিল তৈরি করা হয়েছে। তিনি বলেন, পরিবহণ ক্ষেত্রের জন্য নতুন স্ক্র্যাপিং নীতি তৈরি করার বিষয় নিয়ে কাজ চলছে। তিনি বলেন, সরকার সকল সম্ভাব্য উপায়ে শিল্প সংস্থাকে সহায়তা দিতে প্রস্তুত।
শ্রী নীতিন গডকরি এমএসএমই বকেয়া অগ্রাধিকার ভিত্তিতে মিটিয়ে দেওয়ার উপরও জোর দিয়েছেন। তিনি বড় শিল্প এবং ব্যবসায়িক প্রতিষ্ঠান / সংস্থাগুলিকে এই বিষয়টিকে একটি গুরুত্বপূর্ণ বিষয় হিসাবে বিবেচনা করার আহ্বান জানিয়েছেন।
(CG/SS
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১২৫ কোটির বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৯ কোটি ৫৫ লক্ষের বেশি টিকার ডোজ রয়েছে
নতুন দিল্লি, ১৬ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১২৫ কোটি ৭৪ লক্ষ ৯১ হাজার ৭৩০টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৯ কোটি ৫৫ লক্ষ ৫৫ হাজার ৯৯৬টি টিকার ডোজ হাতে রয়েছে।
CG/BD/AS/
(Visitor Counter : 109
শিল্পওবাণিজ্যমন্ত্রক
৪০তম ভারত আন্তর্জাতিক বাণিজ্য মেলা ২০২১ আয়োজিত হবে ১৪ – ২৭ নভেম্বর প্রগতি ময়দানে
নতুন দিল্লি, ৪ অক্টোবর, ২০২১
এবছর ইন্ডিয়া ট্রেড প্রমোশন অর্গানাইজেশন  –র বার্ষিক বর্ণজ্জ্বল অনুষ্ঠান ৪০তম ভারত আন্তর্জাতিক বাণিজ্য মেলার মূল বিষয় ‘আত্মনির্ভর ভারত’, জোর দেওয়া হবে অর্থনীতি, রপ্তানির সম্ভাবনা, পরিকাঠামো সরবরাহ শৃঙ্খল, চাহিদা এবং প্রাণবন্ত জনসংখ্যার উপর। ভারতের প্রধানমন্ত্রী শ্রী নরেন্দ্র মোদীর মহান দর্শনে অনুপ্রাণিত হয়ে এই অনুষ্ঠান আয়োজিত হচ্ছে। আজাদি কা অমৃত মহোৎসবের অবিচ্ছেদ্য অঙ্গ হিসেবে ভারতের স্বাধীনতার ৭৫তম বর্ষ উৎযাপন করার জন্য এটি আয়োজিত হবে নবনির্মিত এক্সিবিশন কাম কনভেনশন সেন্টারের হলে। হলের পাশাপাশি নতুন দিল্লির প্রগতি ময়দানের বর্তমান হলগুলিতেও এটি অনুষ্ঠিত হবে ১৪ – ২৭শে নভেম্বর। অতিমারীর সংক্রমণ রোধে প্রতিরোধ মূলক বিধি মেনেই মেলার আয়োজন করা হবে।
মেলায় প্রকাশিত হবে বাণিজ্য মহলের অদম্য মনোবল, যারা অতিমারীর কারণে প্রবল সমস্যার সম্মুখীন হয়েছিলেন। উল্লেখযোগ্যভাবে এবারের থিম প্রতিফলন ঘটাচ্ছে তাদের দৃঢ় চিত্রতার। প্রদর্শিত করছে ব্র্যান্ডের উৎকর্ষ এবং তৈরি করছে উন্নয়নের নতুন সুযোগ। কৃষি, অনু, ক্ষুদ্র ও মাঝারি শিল্প বিদ্যুৎ, পর্যটন ইত্যাদি ক্ষেত্রে আত্মনির্ভরতা বাড়ানোর জন্য।
বি ২ বি এবং বি ২ সি উপাদান সহ আইআইটিএফ দক্ষিণ এশিয়া অঞ্চলে অন্যতম বৃহত্তম সুসংহত বাণিজ্য মেলা। আইআইটিএফ –এর ফরম্যাটে বাণিজ্যে সামাজিক, সাংস্কৃতিক এবং শিক্ষার মাত্রা এমনভাবে যুক্ত, যেখানে দর্শক এবং প্রদর্শক, সংবাদ মাধ্যম, বিপণন পেশাদার, সমাজকর্মী, অসরকারী সংস্থা ইত্যাদি সকলেই তাদের নিজ নিজ লক্ষ্য খুঁজে পাবে। ঘরোয়া এবং বৈদেশিক ক্রেতারা তাদের প্রয়োজনের সমাধান পাবে বেশ কিছু সংখ্যক সরকারী সংস্থা এবং ডাক্তার এই প্ল্যাটফর্মটি ব্যবহার করে তাদের কর্মসূচি এবং নীতি সম্পর্কে জনগণের মধ্যে সচেতনতা প্রসারে। সেই জন্য প্রায় সব রাজ্য এবং কেন্দ্রশাসিত অঞ্চল এই মেগা অনুষ্ঠানে যোগ দেয়। যার ফলে ফুটে ওঠে মিনি ভারতের ছবি।
বাণিজ্য এবং শিল্প সংক্রান্ত আলোচনা চক্র ছাড়া মেলা প্রাঙ্গণে উপযুক্ত জায়গায় বসানো এলইডি পর্দায় ব্র্যান্ড দেখানোর সুবিধাও পাওয়া যায়। অর্থের বিনিময়ে প্রগতি ময়দানের ভিতরে নির্দিষ্ট জায়গায় ব্র্যান্ডের প্রদর্শনী করা যায়।  পাশাপাশি অন্যান্য মুখ্য আকর্ষণ এবং বিপণনের সুবিধার মধ্যে আছে মোবাইল অ্যাপ, লগ্নি এবং যৌথ উদ্যোগের সুবিধা, প্রযুক্তি হস্তান্তরের সুযোগ,স্টার্টআপস এবং এসএমই ছাড়াও সাংস্কৃতিক এবং রাজ্য দিবস উদযাপন।
বিস্তারিত ব্যবস্থা করা হচ্ছে অংশগ্রহণকারী এবং দর্শকদের সুবিধার জন্য। এর মধ্যে আছে প্রটোকল সুবিধা, সংবাদ মাধ্যম কেন্দ্র এবং আন্তর্জাতিক বাণিজ্য লাঞ্চ, দিব্যাঙ্গদের জন্য হুইল চেয়ার, নির্দিষ্ট মেট্রো স্টেশন, ব্যাঙ্ক এবং এটিএম-এ এন্ট্রি টিকিটের বিক্রয়, দমকল, অ্যাম্বুলেন্স ও প্রাথমিক চিকিৎসার সুবিধা, খাবারের স্টল এবং রাজ্যের বিশেষ বিশেষ পদগুলি। এবছর অংশগ্রহণকারী প্রদর্শকদের জন্য সীমিত পার্কিং ব্যবস্থা থাকছে। সরকারী বৈধ পরিচয় পত্র  যে কোনো প্রবেশ পথ দিয়ে বিনামূল্যে সব দিন মেলায় প্রবেশ করতে পারবেন বরিষ্ঠ নাগরিক এবং দিবাঙ্গ ব্যক্তিরা। তবে তাদের সঙ্গীদের প্রবেশের টিকিট কিনতে হবে।
CG/AP/SFS
(Visitor Counter : 379
সংস্কৃতিমন্ত্রক
সংস্কৃতি মন্ত্রকের সিনিয়ার/জুনিয়ার ফেলোশিপের গ্রান্টের জন্য প্রকল্পতে নেপালী ও সাঁওতালি ভাষাকে অর্ন্তভুক্ত করার ঘোষণা শ্রী প্রহ্লাদ সিং প্যাটেলের
নয়াদিল্লি, ৩১ জুলাই, ২০১৯
‘সংস্কৃতি জগতে বিশিষ্ট শিল্পীদের জন্য সিনিয়ার /জুনিয়ার ফেলোশিপ প্রদান’-এর তালিকায় সংবিধানের অষ্টম তফশিলের অবশিষ্ট ২টি ভাষা, নেপালী ও সাঁওতালিকে অর্ন্তভুক্ত করা হয়েছে। কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল মঙ্গলবার সাংবাদিকদের এই তথ্য জানিয়েছেন।
সংস্কৃতি মন্ত্রকের এই ফেলোশিপের অর্থে সংশ্লিষ্ট ভাষার শিল্পীরা বিভিন্ন ক্ষেত্রে গবেষণা করতে পারেন।
সিনিয়ার/জুনিয়ার ফেলোশিপ-এর এই প্রকল্পে বাছাই-এর কাজটি করে দ্বারকার সাংস্কৃতিক সম্পদ এবং প্রশিক্ষণ কেন্দ্র । এই প্রকল্পের আওতায় ২২টি ভাষার ‘সাহিত্য কর্ম’ নিয়ে প্রার্থীরা কাজ করতে পারেন।
সংবিধানের ২৫১ ও ৩৪৪-এর অনুচ্ছেদের অষ্ঠম তফশিলের ২০টি ভাষা- অসমিয়া, বাংলা, বোড়ো, ডোগরী, গুজরাটি, হিন্দি, কান্নাডা, কাশ্মীরি, কোঙ্কনী, মৈথিলি, মালয়ালম, মনিপুরী, মারাঠী, ওড়িয়া, পাঞ্জাবী, সংস্কৃত, সিন্ধি, তামিল, তেলুগু, উর্দু ছাড়াও ইংরেজি ও খাসি ভাষায় এতদিন এই কাজগুলি করা যেত।
CG/CB/NS
(Visitor Counter : 164
সারওরসায়নমন্ত্রক
তিনটি বড় ওষুধ তৈরির পার্ক এবং চারটি চিকিৎসা সরঞ্জাম তৈরির পার্কের স্থান নির্বাচনের প্রয়োজনীয় নির্দেশিকা চূড়ান্ত করছে ফার্মাসিউটিক্যালস দপ্তর : শ্রী ডি ভি সদানন্দ গৌড়া
নয়াদিল্লি, ১৩ জুলাই, ২০২০
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া জানিয়েছেন, তিনটি বড় ওষুধ নির্মাণের পার্ক এবং চারটি চিকিৎসা সরঞ্জাম তৈরির পার্কের স্থান নির্বাচনের জন্য ফার্মাসিউটিক্যালস দপ্তর নীতি-নির্দেশিকা চূড়ান্ত করতে চলেছে।
পাঞ্জাবের অর্থমন্ত্রী শ্রী মনপ্রীত সিং বাদল নতুন দিল্লিতে আজ শ্রী গৌড়ার সঙ্গে সাক্ষাৎ করেছেন। তিনি একটি ওষুধ নির্মাণ পার্ক পাঞ্জাবের ভাতিন্ডায় করার জন্য প্রস্তাব দিয়েছেন। শ্রী গৌড়া পাঞ্জাবের এই উৎসাহ প্রদর্শনে ধন্যবাদ জানিয়েছেন।
শ্রী বাদল জানিয়েছেন, জল এবং সড়ক পথে ভাতিন্ডার সঙ্গে দেশের অন্যত্র খুব ভালো যোগাযোগ ব্যবস্থা রয়েছে। নাইপার, আইআইএসইআর, এইমস-এর মতো বিভিন্ন প্রতিষ্ঠানের কারখানা এই রাজ্যে রয়েছে।
দেশে চিকিৎসা সরঞ্জাম তৈরিতে উৎসাহ দেওয়ার জন্য কেন্দ্রীয় মন্ত্রিসভা ১২ই মার্চ একটি প্রস্তাব অনুমোদন করে। এই প্রস্তাব অনুযায়ী, দেশে তিনটি বড় ওষুধ নির্মাণ পার্ক এবং চারটি চিকিৎসা সরঞ্জাম তৈরি পার্ক গড়ে তোলা হবে। কেন্দ্র ওষুধ তৈরির পার্কগুলির জন্য প্রতিটি পার্কে ১ হাজার কোটি টাকা এবং চিকিৎসা সরঞ্জাম তৈরির পার্কগুলির জন্য প্রতিটি পার্কে ১০০ কোটি টাকা আর্থিক সাহায্য বাবদ রাজ্যগুলিকে দেবে। এছাড়াও, বিভিন্ন জটিল অসুখের ওষুধ নির্মাণে উৎসাহদানের জন্য বিশেষ ছাড়ের প্রস্তাবও করা হয়েছে। এর ফলে, মোট ১৩,৭৬০ কোটি টাকার এই প্রকল্পগুলিতে দেশে ৪৬,৪০০ কোটি টাকার ওষুধ তৈরি হবে এবং ৬৮,৪৩৭ কোটি টাকার চিকিৎসা সরঞ্জাম তৈরি হবে ౼ যার মাধ্যমে প্রচুর কর্মসংস্থানের সুযোগ সৃষ্টি হবে।
CG/CB/DM
(Visitor Counter : 131
প্রতিরক্ষামন্ত্রক
বেলগাঁওয়ে মারাঠা লাইট ইনফ্যান্ট্রি রেজিমেন্টাল সেন্টারের বয়েজ স্পোর্টস কোম্পানিতে কুস্তি বিভাগে ভর্তি প্রক্রিয়া
নতুন দিল্লি, ০৭ এপ্রিল, ২০২১
বেলগাঁওয়ে মারাঠা লাইট ইনফ্যান্ট্রি রেজিমেন্টাল সেন্টারের বয়েজ স্পোর্টস কোম্পানিতে ১০ থেকে ১৩ মে সরাসরি ভর্তি প্রক্রিয়ার আয়োজন করা হয়েছে। মহিশূর, কর্ণাটক, গোয়া, মহারাষ্ট্র, গুজরাট এবং মধ্য প্রদেশের প্রার্থীরা এই ভর্তি প্রক্রিয়ায় অংশ নিতে পারবেন। রাজ্য/জাতীয়/আন্তর্জাতিক স্তরে পদক বিজয়ীদের এই ভর্তি প্রক্রিয়ায় অগ্রাধিকার দেওয়া হবে। সরাসরি ভর্তি প্রক্রিয়ায় অংশগ্রহণের জন্য মাঠের প্রবেশের সময় সকাল ৭টা থেকে ১০টা পর্যন্ত।
কুস্তি বিভাগে এই ভর্তির জন্য বয়স হতে হতে ৮ থেকে ১৪ বছর। অর্থাৎ প্রার্থীদের ২০০৭ সালের পয়লা মার্চ থেকে ২০১৩ সালের ৩০ এপ্রিলের মধ্যে জন্ম তারিখ হতে হবে। ন্যূনতম চতুর্থ শ্রেণীর পাশের শিক্ষাগত যোগ্যতা থাকতে হবে।
প্রার্থীকে তাদের অভিভাবক এবং নীচের শংসাপত্র সহ বেলগাঁওয়ের মারাঠা লাইট ইনফ্রান্ট্রি রেজিমেন্টাল সেন্টারে আসতে হবে। যে শংসাপত্রগুলি নিয়ে আসতে হবে তা হল – জন্মের প্রমাণ পত্র, শিক্ষাগত যোগ্যতার শংসাপত্র, সংশ্লিষ্ট খেলাধুলার শংসাপত্র, জাতিগত শংসাপত্র, স্থায়ী বাসিন্দার প্রমাণ পত্র এবং ক্রীড়া ক্ষেত্রে অংশ নেওয়ার জন্য প্রয়োজনীয় সরঞ্জাম।
সরাসরি এই ভর্তি প্রক্রিয়ায় অংশগ্রহণের জন্য প্রার্থীদের নিজের খরচেই এখানে আসতে হবে। এমনকি বাছাই পর্বের সময় প্রার্থীদের নিজের থেকেই থাকার সুবন্দোবস্ত করতে হবে। যোগ্য প্রার্থীদের এখানে বিনা মূল্যে থাকা, খাওয়া, দশম শ্রেণী পর্যন্ত শিক্ষার ব্যবস্থা, চিকিৎসার সুবিধা, খেলাধুলার সরঞ্জাম এবং বৈজ্ঞানিক ভিত্তিতে প্রশিক্ষণ দেওয়া হবে। যোগ্য ক্রীড়া প্রার্থীদের নিয়োগ বিধি অনুযায়ী পরবর্তী সময়ে ভারতীয় সেনাবাহিনীতে অন্তর্ভুক্ত করা হবে।
এই ভর্তি প্রক্রিয়া চলার সময় কঠোরভাবে কোভিড-১৯ বিধি মেনে চলা হবে। তাই সমস্ত প্রার্থীদের নিজস্ব মাস্ক, গ্লাবস এবং আরটিপিসিআর/র্যাপিড অ্যান্টিজেন নেগেটিভ শংসাপত্র নিয়ে আসতে হবে। ভর্তি প্রক্রিয়ায় যোগ দেওয়ার ৭২ ঘণ্টা মধ্যে এই পরীক্ষা করাতে হবে। উপসর্গের সংশয় রয়েছে এমন কোনো প্রার্থীকে সরাসরি ভর্তি প্রক্রিয়ায় যোগ দিতে দেওয়া হবে না।
CG/SS/SKD
(Visitor Counter : 118